stanford-oval/wikipedia huggingface dataset:
โรงเรียนชัยภูมิภักดีชุมพล

ระวังสับสนกับ โรงเรียนภักดีชุมพลวิทยา
| โรงเรียนชัยภูมิภักดีชุมพล |
| --- | --- |
Chaiyabhum Bhakdeechumphon School (C.B.)

ที่ตั้ง

19 ถนนบรรณาการ ตำบลในเมือง อำเภอเมืองชัยภูมิ จังหวัดชัยภูมิ รหัสไปรษณีย์ 36000 15°48′23″N 102°01′59″E﻿ / ﻿15.806294°N 102.03295°E﻿ / 15.806294; 102.03295
ข้อมูล
ประเภท: โรงเรียนรัฐบาลขนาดใหญ่พิเศษประจำจังหวัด
คติพจน์: นตฺถิ ปญฺญา สมา อาภา (แสงสว่างใดเสมอด้วยปัญญาไม่มี)
สถาปนา: 21 เมษายน พ.ศ. 2442 (โรงเรียนหลวง)  25 ธันวาคม พ.ศ. 2445 (โรงเรียนประจำเมือง)
ผู้ก่อตั้ง: พระยาวุฒิการบดี (ผู้สถาปนาโรงเรียนหลวง)   พระเทพมุณี (ผู้ก่อตั้ง)
เขตการศึกษา: เทศบาลเมืองชัยภูมิ
หน่วยงานกำกับ: สำนักงานคณะกรรมการการศึกษาขั้นพื้นฐาน   กระทรวงศึกษาธิการ
รหัส: 1011360101
ผู้อำนวยการ: นายกีฬาชัย รัตนีย์ศรีบัณฑิต
ระดับปีที่จัดการศึกษา: มัธยมศึกษาปีที่ 1–6
ช่วงอายุ: 12 - 19 ปี
จำนวนนักเรียน: 3,049 คน (ณ กุมภาพันธ์ ปีการศึกษา 2567)
ชั้นเรียน: 86 ห้อง
ขนาดของชั้นเรียนเฉลี่ย: 37.1 คน
พื้นที่: 29 ไร่ 1 งาน 10 ตารางวา
สี:    เหลือง-แดง
คำขวัญ: "เรียนดี กีฬาเยี่ยม เปี่ยมคุณธรรม"
เพลง: มาร์ชชัยภูมิภักดีชุมพล เพลงชัยภูมิภักดีชุมพล (เพลงพิธีการ) 
รายได้: 93,567,200 บาท[ต้องการอ้างอิง] (ปี พ.ศ. 2556)
เว็บไซต์: www.cb.ac.th , Facebook
โรงเรียนชัยภูมิภักดีชุมพล หรือโรงเรียนชาย(อังกฤษ: Chaiyabhum Bhakdeechumphon School) เป็นโรงเรียนประจำจังหวัดชัยภูมิ
ชัยภูมิ เปิดสอนระดับมัธยมศึกษาตอนต้นและตอนปลายแบบโรงเรียนสหศึกษา และเป็นโรงเรียนมัธยมศึกษาขนาดใหญ่พิเศษ คำว่า ชัยภูมิภักดีชุมพล มาจากคำสองคำคือ ชัยภูมิ คือชื่อจังหวัดอันเป็นที่ตั้งของโรงเรียน และ ภักดีชุมพล มาจากบรรดาศักดิ์ของเจ้าเมืองคนแรกของจังหวัดชัยภูมิ หรือ พระยาภักดีชุมพล โรงเรียนชัยภูมิภักดีชุมพลก่อตั้งขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว กับการก่อตั้งโรงเรียนซึ่งปัจจุบันในวันที่ 25 ธันวาคม พ.ศ. 2445
ประวัติโรงเรียน > ยุคบุกเบิกโรงเรียน

วัดชัยประสิทธิ์ หรือ วัดสะแก ซึ่งในปี พ.ศ. 2435 ยังเป็นวัดร้างอยู่ พระประสิทธิ์ได้มาบูรณะซ่อมแซมขึ้นใหม่ จึงขนานนามวัดใหม่ตามชื่อของท่านว่า "วัดประสิทธิ์" และในปี พ.ศ. 2439 ได้ทำการสอนปริญัติธรรมซึ่งมีกำหนดไม่แน่นอนและเป็นการสอนทางธรรมเสียมากกว่า ต่อมา ประมาณปี พ.ศ. 2442 พระยาหฤทัยราชเดช เจ้าเมืองชัยภูมิสมัยนั้นได้ตั้งโรงเรียนหลวงขึ้นที่วัดชัยประสิทธิ์ โดยอาศัยศาลาการเปรียญเป็นห้องเรียน ได้แบ่งชั้นเรียนออกเป็นประโยค 1-2 ประโยค 1 มีชั้น ป.1 กับ ป.2 ประโยค 2 มี ป.3 กับ ป.4 เมื่อเรียนสำเร็จประโยค 2 (หากจะเทียบกับปัจจุบันก็คือ มัธยมศึกษาปีที่ 3) ปฐมอาจารย์แห่งโรงเรียนชัยภูมิภักดีชุมพลคือ อาจารย์เกิด มีตำแหน่งเป็นครูใหญ่ กับครูน้อยอีก 1 คนคือ อาจารย์คำ ต่อมาอาจารย์เกิดซึ่งเป็นครูใหญ่ได้ลาออกไปเป็นเสมียนมหาดไทยจังหวัดนครราชสีมา อาจารย์เปล่ง (ซึ่งเป็นพระภิกษุ) เป็นครูน้อยแทนอาจารย์คำ ขณะนั้นอาจารย์เปล่งครูใหญ่ได้เลื่อนตำแหน่งทางพระเป็นพระวินัยธรรม ประมาณปี พ.ศ. 2446 มีครูเพิ่มขึ้นอีก 3 คนคืออาจารย์หรั่ง อาจารย์จ้อย และนายดาบอิน เมือได้เป็นครู 1 ปีอาจารย์หรั่ง ขอลาออกไปเรียนต่อที่กรุงเทพมหานคร อาจารย์ทับเป็นครูน้อยแทนอาจารย์หรั่ง
ประวัติโรงเรียน > ยุคบุกเบิกการศึกษาโดยคณะภิกษุสงฆ์ (พ.ศ. 2445 - พ.ศ. 2452)

หลังจากโรงเรียนก่อตั้งได้ไม่นาน พระอาจารย์จรูญ นิโรธกิจ (เจ้าคณะจังหวัดชัยภูมิ) ก็ต้องย้ายไปรับราชการในระดับเขตการศึกษา เพื่อควบคุมการศึกษาภาษาไทยในเมืองชัยภูมิ ซึ่งเป็นการแสดงให้เห็นพัฒนาการทางการสอนที่เท่ากัน และเท่าเทียม สำหรับผู้ชายและผู้หญิงนั้นสามารถศึกษาได้อย่างเท่าเทียม ทางราชการได้แต่งตั้งพระอาจารย์เกิดมาเพื่อรับตำแหน่งแทนพระครูจรูญ นิโรธกิจซึ่งรับราชการในระดับที่สูงขึ้น การศึกษาในยุคนี้มิได้เน้นวิชาสมัยใหม่เหมือนในกรุงเทพมหานคร อต่เป็นการสอนการเขียน การอ่านภาษาไทย การเรียนวิชาในพุทธศาสนา และการสอนนั้นเน้นไปในทางปริญัติธรรมเสียส่วนใหญ่
ประวัติโรงเรียน > ยุคบุกเบิกการศึกษาโดยฆราวาส (พ.ศ. 2452 - พ.ศ. 2478)

ในยุคนี้ผู้ที่ได้รับยกย่องให้เป็นครูใหญ่ผู้บุกเบิกคือ นายมนู นาคามดี ครูใหญ่ผู้บุกเบิกโรงเรียนชัยภูมิภักดีชุมพล ซึ่งตามประวัติที่มีการจดบันทึกไว้จากการบอกเล่าของ นงไฉน ปริญญาธวัช (ศิลปินแห่งชาติ สาขาวรรณกรรมปี พ.ศ. 2555) บุตรสาวของนายหนู นาคามดี นายหนู ต้องเดินทางมายังโรงเรียนชัยภูมจากจังหวัดนครราชสีมาด้วยระยะทางเพียง 100 กิโลเมตรเศษโดยใช้เวลา 5 วัน 5 คืน ซึ่งในขณะนั้นจังหวัดชัยภูมินับว่าเป็นดินแดนที่ "กันดาร" ตามคำบอกเล่าของบุตรสาวและได้ขยายโรงเรียนแห่งใหม่โดยซื้อที่ดินคืนจากชาวบ้านที่มาทำนา ซึ่งเป็นที่ตั้งของโรงเรียนมาจนถึงปัจจุบัน ในอดีตไม่มีใครอยากจะมาเป็นข้าราชการที่จังหวัดอันห่างไกลแห่งนี้ แต่นายหนู เดินทางมาด้วยความมานะอุตสาหะ ด้วยความไม่ย่อท้อต่อความยากลำบาก นายหนูได้รับยกย่องให้เป็นครูสอนวิชาภาษาอังกฤษคนแรกของจังหวัดชัยภูมิอีกด้วย ในวัยก่อนเกษียนท่านได้รับคำนำหน้าชื่อเป็น รองอำมาตย์ตรี มนู นาคามดี นับว่าเป็นสิ่งที่แสดงความตั้งใจในการทำงานและเป็นสิ่งที่บ่งบอกถึงมานะอุตสาหะของครูผู้บุกเบิกผู้นี้
ประวัติโรงเรียน > ยุคแห่งผู้บริหารจาก "ธรรมศาสตร์" (พ.ศ. 2476 - พ.ศ. 2494)

ยุคแห่งผู้บริหารจาก "ธรรมศาสตร์" ในยุคนี้มีผู้อำนวยการถึง 3 คนที่จบปริญญาจากมหาวิทยาลัยธรรมศาสตร์ คือ นายกุหลาบ ประภาสโนบล นายทอง พงศ์อนันต์ และนายชะลอ ปทุมานนท์ ซึ่งล้วนแล้วแต่นำสิ่งใหม่ๆมาสู่โรงเรียน ไม่ว่าจะเป็นสีประจำโรงเรียน (เหลืองแดง) ต้นไม้ที่ปลูกรอบโรงเรียนล้วนได้รับอิทธิพลจากมหาวิทยาลัยธรรมศาสตร์ แม้กระทั่งตราโรงเรียนยุคแรกก็ยังได้รับอิธิพลจากตราธรรมจักรของมหาวิทยาลัยธรรมศาสตร์ มีการตีพิมพ์วารสารโรงเรียนขึ้นเป็นครั้งแรกโดยได้รับความร่วมมือจากกระทรวงและเป็นการกำหนดหลักสูตรให้กับโรงเรียนโดยรอบจังหวัดผ่านทางสื่อสิ่งพิมพ์ซึ่งถือว่าเป็นสื่อที่ทันสมัยในยุคนั้น
สืบเนื่องจากนโยบายทางการศึกษาของรัฐบาลใหม่หลังการเปลี่ยนแปลงการปกครอง  จึงแยกโรงเรียนออกเป็นชายล้วนและหญิงล้วนในระหว่างช่วงนี้โรงเรียนชัยภูมิภักดีชุมพลได้แยกนักเรียนหญิงในระดับมัธยมศึกษาตอนต้นไปยัง โรงเรียนสตรีชัยภูมิ และได้ทำการสอนนักเรียนหญิงระดับชั้นมัธยมศึกษาตอนปลายตามปกติจนกระทั่งปี พ.ศ. 2483 โรงเรียนชัยภูมิภักดีชุมพลจึงกลายโรงเรียนชายล้วนอย่างสมบูรณ์
ประวัติโรงเรียน > ยุคแห่งการพัฒนา (พ.ศ. 2495 - พ.ศ. 2500)

การพัฒนาทั้งทางด้านการศึกษา พัฒนาด้านการเรียนการสอน อาคารเรียนและบุคลากรทางการศึกษา มีนักเรียนรุ่นที่จบไปแล้วเริ่มมารับราชการครูในโรงเรียนที่ตนเคยศึกษา การเรียนการสอนถูกปรับปรุงให้ทันสมัยเข้าสู่ยุคและสังคมที่ทันสมัยขึ้น บริเวณโรงเรียนและอาคารเรียนมีมากขึ้น ซึ่งเป็นไปตามกระแสของการตื่นตัวทางการศึกษาของคนไทยในยุคหลังเปลี่ยนแปลงการปกครอง นโยบายทางการศึกษาใหม่ๆ ทำให้มีการส่งเสริมการเรียนการสอนอย่างต่อเนื่อง จนเป็นที่รู้จักกันในนาม โรงเรียนชัยภูมิ โรงเรียนประจำจังหวัดชัยภูมิ และยุคนี้คือ "ยุคแห่งการพัฒนา"
ในเดือนกุมภาพันธ์ พ.ศ. 2497 โรงเรียนได้งบประมาณสร้างบ้านพักครูหนึ่งหลังเป็นเงิน 25,000 บาท ซึ่งได้สร้างทางทิศตะวันออกของสระพัง สร้างแล้วเสร็จให้นายวินิช เวชสัสถ์ ครูโรงเรียนชัยภูมิภักดีชุมพลขึ้นอยู่อาศัย เมื่อวันที่ 22 เมษายน พ.ศ. 2497 ในปีนี้โรงเรียนได้ขยายโรงอาหารออกไปทางทิศใต้และทิศตะวันออก เพื่อใช้เป็นสถานที่ประชุม โดยเงินสะสมเพื่อสร้างโรงอาหารของโรงเรียนเป็นเงิน 8,225.05 บาท แต่นักเรียนมีมากถึง 500 คนทำให้ที่ประชุมคับแคบไป ในเดือนมกราคม พ.ศ. 2498 โรงเรียนได้จัดหาวัสดุมาสร้างบ้านพักครูอีกหลังหนึ่งอยู่ทางทิศตะวันตกของสระพัง เป็นบ้านทรงปั้นหยา 2 ห้องมีระเบียงสองข้าง และมีนอกชาน ต่อจากนี้มีห้องครัว 2 ห้อง ห้องส้วมอยู่บนบ้านสร้างขึ้นไม่มีงบประมาณ แต่อาศัยเงินบำรุงจำนวน 4,271.71 บาท สร้างเสร็จให้นายบุญเรือน แช่มชื่น ครูสอนแตรขึ้นอยู่อาศัยแต่นายบุญเรือง แช่มชื่น ลาออกจากราชการเมื่อวันที่ 1 ตุลาคม พ.ศ. 2489 จึงให้นายมงคล ประภาสโนบล อยู่แทน
ประวัติโรงเรียน > ยุคแห่งความมั่นคง (พ.ศ. 2500 - พ.ศ. 2532)

ในยุคนี้โรงเรียนที่มีอายุมากถึง 50 ปีเป็นตัวชี้ศักยภาพทางการศึกษา มีเหตุการณ์ที่แสดงความสามารถการันตีความเป็นโรงเรียนประจำจังหวัด ไม่ว่าจะมีระดับชั้นการศึกษาในระดับมัธยมศึกษาปีที่ 6 ซึ่งเป็นระดับที่สูงที่สุดในจังหวัดที่เตรียมตัวเข้าสู่ระดับอุดมศึกษา การจัดทำหนังสืออนุสรณ์ การสร้างถนนในโรงเรียน การเตรียมการสำหรับแนวการศึกษาใหม่ๆ การศึกษาวิชาพละศึกษาที่ไม่เคยมีการสอนมาก่อน เป็นต้น
สร้างได้เพียงครึ่งเดียว ทางโรงเรียนจึงอนุมัติงบอีก 7,000 บาทเพื่อสร้างต่อจนแล้วเสร็จตลอดสาย ในช่วงเวลาเดียวกันนี้ นักเรียนชั้นมัธยมศึกษาปีที่ 3 นำโดยนายสมเกียรติ วิจิตรธนสาร ได้จัดหาเงินสร้างสนามบาสเก็ตบอลเป็นคอนกรีต โดยใช้เงินทั้งสิ้น 14,458.00 บาท และในปีเดียวกันนี้ทางโรงเรียนได้งบประมาณรื้อถอน และซ่อมแซมโรงอาหารหลังเก่า ขยายให้กว้าง ลาดพื้นซีเมนต์เพื่อใช้เป็นห้องฝึกหัดพละศึกษาและใช้เป็นห้องประชุม และเงินงบประมาณยอดเดียวกันนี้ ได้ทาสีโรงเรียนใหม่ และซ่อมแซมประตูหน้าต่างให้เสร็จหมดงบประมาณทั้งสิน 100,000 บาท  และ ได้สร้างบ้านภารโรงขึ้น ๑ หลัง อยู่ทางทิศใต้ของหนองสระพัง ด้วยเงินบำรุงการศึกษา 3,000 บาท
ผู้บริหาร

ผู้อำนวยการโรงเรียนชัยภูมิภักดีชุมพลแบ่งได้เป็น 4 ยุคด้วยกันคือ ยุคพระภิกษุ ยุคครูใหญ่ ยุคอาจารย์ใหญ่ และยุคผู้อำนวยการ ซึ่งมีรายนามดังต่อไปนี้
| ลำดับ | รายนาม | ระยะเวลาดำรงตำแหน่ง | หมายเหตุ |
| --- | --- | --- | --- |
| 1 | พระครูจรูญ นิโรธกิจ  | พ.ศ. 2442 - 2444 | ได้รับมอบหมาย/แต่งตั้งจาก พระยาหฤทัยราชเดช |
| 2 | พระอาจารย์เกิด  | พ.ศ. 2444 - 2445 |  |
| 3 | พระอาจารย์เปล่ง | พ.ศ. 2445 - 2450 |  |
| 4 | พระอาจารย์ป้อม | พ.ศ. 2450 - 2452 |  |
| 5 | นายพรหมมา ศิริพรหมมา | พ.ศ. 2452 - 2458 |  |
| 6 | รองอำมาตย์ตรีหนู นาคามดี | พ.ศ. 2458 - 2476 |  |
| 7 | ราชบุรุษกุหลาบ ประภาสโนบล | พ.ศ. 2476 - 2478 |  |
| 8 | นายทอง พงศ์อนันต์ | พ.ศ. 2478 - 2488 |  |
| 9 | นายชลอ ปทุมานนท์ | พ.ศ. 2488 - 2490 |  |
| 10 | นายเฉลิม จิระนาท | พ.ศ. 2490 - 2494 |  |
| 11 | นายเหลือ คำวชิรพิทักษ์ | พ.ศ. 2494 - 2512 |  |
| 12 | ราชบุรุษชุบ วงษ์นรา | พ.ศ. 2512 - 2517 |  |
| 13 | นายมาโนช ปานโต | พ.ศ. 2517 - 2519 |  |
| 14 | นายดิลก วัจนสุนทร | พ.ศ. 2519 - 2521 |  |
| 15 | นายทรวง ยุวกาญจน์ | พ.ศ. 2521- 2525 |  |
| 16 | นายสำลี ผดุงศรี | พ.ศ. 2525 - 2529 |  |
| 17 | นายทองอินทร์ เพียภูเขียว | พ.ศ. 2529 - 2540 |  |
| 18 | นายคณิต ภิรมย์ไกรภักดิ์ | พ.ศ. 2540 - 2541 |  |
| 19 | นายอำพัน รักษ์มณี | พ.ศ. 2541 - 2543 |  |
| 20 | นายวงษ์ชัย ชนะชัย | พ.ศ. 2543 - 2553 |  |
| 21 | นายพิสิษฐ์ สืบนุการวัฒนา | พ.ศ. 2553 - 2555 |  |
| 22 | นายสุรวิทย์ พลมณี | พ.ศ. 2555 - 2558 |  |
| 23 | นายศราวุธ สิงหาราโท | พ.ศ. 2558 - 2563 |  |

| 24 | นายปรีชา​ เคนชมภู | พ.ศ.​ 2563​ -​ 2565 |  |
| 25 | นายกีฬาชัย รัตนีย์ศรีบัณฑิต | พ.ศ. 2565 - ปัจจุบัน |  |
อาคารและสิ่งก่อสร้าง

อาคาร 1
แบ่งออกเป็น 3 ชั้นโดยชั้นแรกเป็นชั้นห้องปฏิบัติการคอมพิวเตอร์ ชั้นที่สองเป็นที่ตั้งของ ห้องสมุดกลาง โรงเรียนชัยภูมิภักดีชุมพล และชั้นที่สาม เป็นห้องปฏิบัติการคอมพิวเตอร์
อาคาร 2 (รื้อถอนแล้ว)
แบ่งออกเป็น 3 ชั้น
อาคาร 3 (รื้อถอนแล้ว)
เป็นอาคารที่ใช้งานเฉพาะชั้น 1 และ 2 โดยยกเลิกการป็นอาคารเรียนเมื่อปี พ.ศ. 2553 และปัจจุบันมีเฉพาะชั้นล่างเท่านั้นที่มีการใช้งานบ่อยครั้ง
อาคาร 4
อาคาร 5
เป็นอาคารของกลุ่มสาระการเรียนรู้สังคมศึกษาศาสนาและวัฒนธรรม โดยมีทั้งหมด 3 ชั้นคือ
อาคาร 6
เป็นอาคารที่ใหญ่ที่สุดในโรงเรียนมีทั้งสิ้น 6 ชั้น
อาคาร 7
เป็นอาคารของกลุ่มสาระการเรียนรู้คณิตศาสตร์และเป็นที่ตั้งของห้องสมุด 111 ปีโรงเรียนชัยภูมิภักดีชุมพล มีทั้งสิ้น 4 ชั้น
อาคาร 8
เป็นอาคารสามชั้น
โรงอาหาร
อาคารศูนย์กีฬา
อาคารเฉลิมพระเกียรติ 7 รอบ พระชนมพรรษา
ห้องกลุ่มบริหารกิจการนักเรียน (ห้องปกครอง)
ห้องประชาสัมพันธ์ หน้าห้องกลุ่มบริหารกิจการนักเรียน
หนองสระพัง
สระน้ำกลางโรงเรียนชัยภูมิภักดีชุมพล
อนุสาวรีย์พระยาภักดีชุมพล
รูปจำลองพระยาภักดีชุมพล (แล) เจ้าเมืองชัยภูมิคนแรก ตั้งบริเวณหน้าอาคาร 1
ศาลเจ้าพ่อขุนพลัง
มีการบวงสรวงเป็นประจำทุกปีในวันสถาปนาโรงเรียน (25 ธันวาคมของทุกปี)
อาคารและสิ่งก่อสร้าง > ศูนย์เรียนรู้ไทยภัณฑ์

ศูนย์เรียนรู้ไทยภัณฑ์เป็นองค์กรที่มุ่งมั่นพัฒนาความรู้ทางด้านประวัติศาสตร์ให้แก่บุคคลที่สนใจ "เมื่อเราศึกษาอดีตอย่างมีเหตุและมีผลจะทำให้เราสามารถทำตัวอยู่กับปัจจุบันอย่างมีเหตุผล" เพื่อตอบสนองความต้องการดังกล่าว จึงมีผู้ที่ต้องการรวบรวมความรู้ด้านประวัติศาสตร์ของสถานศึกษา และท้องถิ่น โดยงานหลักของศูนย์เรียนรู้ไทยภัณฑ์คือการดูแลรักษาสมบัติของโรงเรียนที่มีอายุมากกว่า 50 ปีรวมถึงประมวลภาพเหตุการณ์ของโรงเรียนทั้งฟิมล์ สไลด์ หรือไฟล์ดิจิทัล เพลงโรงเรียนตั้งแต่ยุคแผ่นเสียง เทป จนสู่ยุคแผ่นซีดี และงานจดหมายเหตุต่างๆ
กิจกรรมภายในโรงเรียน

กิจกรรมกีฬาภายใน (กีฬาสี)
โรงเรียนชัยภูมิภักดีชุมพลจะมีการจัดกการแข่งขันกีฬาภายในหรือกีฬาสีในช่วงปลายเดือนกรกฎาคมของทุกปี ปีละ 5 วัน โดยแบ่งเป็น 6 คณะสี เรียงตามสีประจำวัน (ยกเว้นสีเหลืองและสีแดงที่เป็นสีประจำโรงเรียน)  มีชื่อเรียกตามชื่ออัญมณีต่างๆ เพื่อทำกิจกรรมดังนี้
คณะ 1 มรกต (สีเขียว)
คณะ 2 ไพฑูรย์ (สีแสด)
คณะ 3 พลอยม่วง (สีม่วง)
คณะ 4 เพชรรัตน์ (สีน้ำเงิน)
คณะ 5 ไพลิน (สีฟ้า)
คณะ 6 ทับทิม (สีชมพู)
กิจกรรมภายในโรงเรียน > กองลูกเสือ

กองลูกเสือโรงเรียนชัยภูมิภักดีชุมพลก่อตั้งขึ้นเมื่อวันที่ 29 ตุลาคม พ.ศ. 2458 ตรงกับรัชสมัยของพระบาทสมเด็จพระมงกุฏเกล้าเจ้าอยู่หัว ซึ่งกองลูกเสือโรงเรียนชัยภูมิภักดีชุมพลเดิมใช้ชื่อว่า "กองลูกเสือมณฑลนครราชสีมาที่ 3 ประจำเมืองไชยภูมิ" และในปีเดียวกันนั้นได้แต่งตั้งนายมนู นาคามดี ขึ้นเป็นผู้กำกับการกองลูกเสือจังหวัดชัยภูมิคนแรก จึงนับได้ว่ากองลูกเสือโรงเรียนชัยภูมิภักดีชุมพลเป็กองลูกเสือกองแรกและเป็นกองลูกเสือบุกเบิกของจังหวัดชัยภูมิโดยตั้งหลังจากทรงนำกิจการลูกเสือเข้ามาในสยามได้เพียง 4 ปีเท่านั้น
ปัจจับันกิจการลูกเสือในโรงเรียนชัยภูมิภักดีชุมพลนั้นสำคัญมากโดยเฉพาะในจังหวัดชัยภูมิ ซึ่งกองลูกเสือของโรงเรียนชัยภูมิภักดีชุมพลนั้นเป็นแบบอย่างที่สำคัญของการพิทักษ์ดูแลและรักษาความคิดและธำรงค์ไว้ซึ่งกิจการลูกเสือไทย และที่สำคัญโรงเรียนชัยภูมิภักดีชุมพล ได้รับมอบหมายให้เป็นสถานที่เก็บรักษาธงลูกเสือจังหวัดชัยภูมิ จากคณะกรรมการลูกเสือจังหวัดชัยภูมิ
ประเภทห้องเรียน

โปรแกรมการเรียน
ม.ต้น
• ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
• ห้องเรียนพิเศษคณิตศาสตร์ วิทยาศาสตร์ (MSP)
• ห้องเรียนพิเศษภาษาอังกฤษเข้มข้น-Intensive English Program (IEP)
• ห้องเรียนพิเศษภาษาอังกฤษ (MEP)
• ห้องเรียนวิทยาศาสตร์พลังสิบ (TPSP)
• ห้อง King
• ห้อง Queen
ม.ปลาย
• ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
• ห้องเรียนพิเศษ วิทยาศาสตร์ คณิตศาสตร์ ภาษาอังกฤษ (Pre-MED)
• ห้องเรียนพิเศษภาษาอังกฤษเข้มข้น-Intensive English Program (IEP)
• ห้องเรียนพิเศษภาษาอังกฤษภาษาจีน-Intensive English Chinese (IEC)
• ห้องเรียนวิทยาศาสตร์พลังสิบ (TPSP)
• ห้อง King
• ห้อง Queen
การนั่งยอง ๆ

เด็กเวียดนามนั่งยอง ๆ
การนั่งยอง ๆ บ้างเรียก ยอง หรือ หย่อง เป็นท่าทางที่ปรับเปลี่ยนได้หลากหลาย น้ำหนักตัวจะอยู่ที่เท้าโดยงอหัวเข่าและสะโพก ส่วนการนั่งธรรมดาจะรับน้ำหนักตัวที่ปุ่มกระดูกก้น (ischial tuberosities) ซึ่งเป็นส่วนของกระดูกเชิงกราน โดยส่วนล่างของก้นจะสัมผัสกับพื้นหรือวัตถุราบ มุมระหว่างขาเมื่อนั่งยอง ๆ เริ่มตั้งแต่ศูนย์องศาไปจนถึงกางออกกว้าง ๆ โดยขึ้นอยู่กับความยืดหยุ่นตัวแปร อีกอย่างคือการเอนลำตัวส่วนบนไปข้างหน้าจากสะโพกการนั่งยอง ๆ อาจเป็นแบบเต็มตัวหรือเพียงบางส่วน
คนพื้นเมืองอเมริกันนั่งย่อตัว
การนั่งย่อตัวก็คล้าย ๆ กับการนั่งยอง ๆ
อาจย่อขาข้างหนึ่งโดยคุกเข่าอีกข้างหนึ่ง
อาจยกส้นเท้าข้างหนึ่งหรือทัั้งสองขึ้น
เด็กเล็ก ๆ มักนั่งยอง ๆ เองตามธรรมชาติ
ผู้ใหญ่ชาวจีน 
ชาวเอเชียอาคเนย์ และชาวยุโรปตะวันออก อาจนั่งยอง ๆ สลับกับนั่งและยืนเป็นปกติ
ศัพท์

คำภาษาอังกฤษ squatting ที่อาจแปลได้ว่า นั่งยอง ๆ มาจากคำฝรั่งเศสโบราณ esquatir/escatir ซึ่งหมายความว่า "อัด/กดลง"
ส่วนการรับน้ำหนักเพื่อออกกำลังกายหรือเพื่อฝึกความแข็งแกร่ง เป็นความหมายที่เริ่มใช้ตั้งแต่ปี 1954
ท่าพัก

การนั่งยอง ๆ แบบเต็มตัวพักน้ำหนักตัวลงบนเท้าโดยวางก้นลงที่ด้านหลังของน่อง
อาจใช้เป็นท่าพักผ่อนหรือเพื่อทำงานที่พื้น โดยเฉพาะเมื่อพื้นสกปรกหรือเปียกเกินกว่าจะนั่งหรือคุกเข่าได้
ผู้ที่ไม่สามารถวางส้นเท้าราบกับพื้นเมื่อนั่งยอง ๆ อาจเป็นเพราะเอ็นร้อยหวายสั้น เนื่องกับนิสัย
ด้วยเหตุนี้ คนเหล่านี้จะนั่งยอง ๆ ได้ไม่นาน เพราะเมื่อยกส้นเท้าขึ้น การนั่งยอง ๆ จะไม่เสถียรเท่ากับเมื่อส้นเท้าอยู่บนพื้น
ในวัฒนธรรมตะวันตก การนั่งยอง ๆ โดยประสานมือเข้าด้วยกันบางครั้งเรียกว่า "การนั่งยอง ๆ แบบนักแร็ป" "ท่าคนคุก" หรือ "ท่าคนในตาราง"
ซึ่งมักใช้เป็นท่าถ่ายภาพ
การออกกำลังกาย > การฝึกความแข็งแรง

ในการฝึกความแข็งแรง ท่านั่งยองเป็นการออกกำลังกายทั่วร่างกาย หลัก ๆ ที่กล้ามเนื้อต้นขา สะโพก และก้น รวมทั้งเสริมสร้างความแข็งแรงให้กระดูก เอ็นยึด และจุดยึดของเส้นเอ็นทั่วร่างกายส่วนล่าง
ถือเป็นท่าออกกำลังกายที่สำคัญเพื่อเพิ่มความแข็งแรงและขนาดของขาและก้น
"pistols squat" (ท่านั่งยองแบบปืนพก) เป็นท่านั่งยองขาเดียวที่พบบ่อยในการออกกำลังกายแบบครอสฟิต โดยขาที่ไม่ได้ใช้จะยกให้ขนานกับพื้น
"burpee" (เบอร์ปี) เป็นการออกกำลังกายทั้งร่างกายที่ฝึกความแข็งแรง รวมทั้งเป็นการออกกำลังกายแบบแอโรบิกที่มีท่านั่งยองเป็นส่วนประกอบ 
มีการเคลื่อนไหวพื้นฐาน 4 ท่าที่เรียกว่า เบอร์ปีสี่จังหวะ (four-count burpee)
การออกกำลังกาย > มาลาสนะหรืออุปเวสาสนะในโยคะ

บทความหลัก: โยคะ
อุปเวสาสนะ (แปลตรงตัวว่า "ท่านั่งลง") หรือที่รู้จักในชื่อ มาลาสนะ ซึ่งแปลว่า "ท่าพวงมาลัย" หรือเรียกง่าย ๆ ว่า ท่านั่งยองแบบโยคะ เป็นอาสนะอย่างหนึ่งในโยคะ
อาสนะนี้เป็นท่านั่งยองโดยวางส้นเท้าแนบกับพื้นและห่างกันเท่ากับสะโพก (หรือกว้างกว่าเล็กน้อยถ้าจำเป็น) โดยปลายเท้าชี้ออกเป็นแนวทแยง 
ลำตัวโน้มไปด้านหน้าระหว่างต้นขา ข้อศอกยันด้านในของเข่า และพนมมือไว้ด้านหน้าของหน้าอก (ที่เรียกว่าอัญชลีมุทรา)
การถ่ายปัสสาวะและอุจจาระ

หมาป่าและสุนัขจิ้งจอกถ่ายปัสสาวะในท่านั่งยอง
การนั่งยองอุจจาระก็คือการนั่งยองให้ก้นใกล้พื้นแล้วถ่าย
มีส้วมนั่งยองเช่นนี้ที่พบได้ทั่วไปในที่ต่าง ๆ ในโลก
การนั่งยอง ๆ แบบลอยก้นเพื่อปัสสาวะที่โถส้วมซึ่งอาจปนเปื้อน
อาจทำให้ปัสสาวะค้างอยู่ในกระเพาะปัสสาวะ
และไม่ดีต่อกล้ามเนื้ออุ้งเชิงกราน
สัตว์คล้ายสุนัข (รวมทั้งสุนัข) ในวงศ์ Canidae มักปัสสาวะในท่านั่งยอง แม้ปกติจะยกขาขึ้นเมื่อทำเครื่องหมายอาณาเขตด้วยกลิ่น
สุขภาพ

ในวัฒนธรรมเอเชียตะวันออก เช่น จีน ญี่ปุ่น เกาหลี และเวียดนาม 
ท่าที่ต้องงอข้อมาก ๆ รวมถึงการคุกเข่าและการนั่งยอง ๆ มักใช้บ่อยกว่าในชีวิตประจำวัน
เทียบกับอเมริกาเหนือ ที่มักคุกเข่าหรือนั่งยอง ๆ น้อยกว่า ยกเว้นเมื่อทำงาน ทำกิจทางศาสนา หรือมีกิจกรรมยามว่าง 
รูปแบบนิยมของท่าดังกล่าวจะต่าง ๆ กันไปตามกลุ่มชาติพันธุ์ 
ในขณะที่คนผิวขาวมักจะงอปลายเท้าเมื่อคุกเข่าหรือนั่งยอง ๆ ชาวเอเชียตะวันออกมักจะวางเท้าราบกับพื้น
มีรูปแบบการคุกเข่าสามัญสองอย่างคือ แบบเหยียดปลายเท้าและแบบกระดกปลายเท้าขึ้น ขาข้างที่อยู่ด้านหน้าอาจได้รับแรงหุบเข่าเข้าตรงกลางและแรงงอเข่าที่สูงขึ้น ซึ่งสัมพันธ์กับการเพิ่มน้ำหนักที่ข้อเข่า
สุขภาพ > ความเสี่ยงโรคข้อเข่าเสื่อม

โรคเข่าเสื่อมเกิดมากขึ้นในผู้ที่นั่งยอง ๆ เป็นเวลาหลายชั่วโมงต่อวันเป็นเวลาหลายปี
มีหลักฐานว่าการนั่งยอง ๆ เป็นเวลานานอาจก่อภาวะอัมพาตเหตุไขว่ห้าง (peroneal nerve palsy) ทั้งสองข้าง
ชื่อทั่วไปสำหรับอาการนี้คือ โรคอัมพาตของผู้นั่งยอง (squatter's palsy) แม้ก็อาจมีสาเหตุอื่นที่ก่ออาการนี้
สำหรับสังคมที่แทบไม่นั่งยอง ๆ การใช้ท่านี้ซึ่งต่างกับปกติอาจมีประโยชน์ต่อสุขภาพ
สุขภาพ > ในโรคหัวใจพิการแต่กำเนิดชนิด tetralogy of Fallot

เด็กวัยหัดเดินและเด็กโตที่เป็นโรคหัวใจพิการแต่กำเนิดชนิด tetralogy of Fallot มักจะนั่งยอง ๆ โดยสัญชาตญาณในระหว่างที่มีอาการ 
คือภาวะที่ผิวหนังเขียวคล้ำอย่างฉับพลัน เนื่องจากระดับออกซิเจนในเลือดลดลง 
เป็นท่าที่ช่วยให้เลือดไหลไปที่ปอดได้มากขึ้น
การนั่งยองช่วยเพิ่มแรงต้านของหลอดเลือดทั่วร่างกายและช่วยให้หัวใจลัดเลือด (shunt) กลับทิศทางชั่วคราว
เพราะเพิ่มความดันที่หัวใจห้องซ้าย ทำให้เลือดจากห้องขวาลัดวงจรไปห้องซ้ายลดลง จึงลดปริมาณเลือดที่ขาดออกซิเจนในการเข้าสู่ระบบไหลเวียนทั่วร่างกาย
สุขภาพ > ลักษณะผิวกระดูกของการนั่งยอง ๆ

มีลักษณะเฉพาะของการนั่งยอง ๆ ซึ่งเกิดที่ผิวกระดูกข้อต่อระหว่างกระดูกหน้าแข้งส่วนปลายกับกระดูกข้อเท้าซึ่งพบในซากกระดูก 
เกิดจากการสัมผัสกันระหว่างกระดูกทั้งสองในขณะที่เท้ากระดกงอขึ้นมากเกินปกติ 
ซึ่งใช้เป็นตัวบ่งชี้ว่าบุคคลนั้นนั่งยอง ๆ 
เป็นประจำหรือไม่
ท่าคลอดลูก

การนั่งยอง ๆ เพิ่มความดันในช่องเชิงกรานโดยใช้แรงกล้ามเนื้อน้อยที่สุด
ในท่านั่งยอง ๆ ช่องคลอดจะเปิดกว้างขึ้น 20–30% ยิ่งกว่าท่าอื่น ๆ 
จึงเป็นท่าที่แนะนำสำหรับการคลอดบุตรระยะที่สอง
ในอียิปต์โบราณ ผู้หญิงได้คลอดลูกในท่านั่งยอง ๆ บนอิฐคู่หนึ่งที่เรียกว่า "อิฐคลอดบุตร" (birth bricks)
ท่าเพศสัมพันธ์

มีท่าเซ็กส์ "คาวเกิร์ล" หลายท่า ซึ่งผู้หญิงนั่งยอง ๆ เหนือผู้ชายที่นอนหงาย
มีชื่อภาษาอังกฤษหลายชื่อรวมทั้ง Asian cowgirl (เอเชียนคาวเกิร์ล), frog squat position (ท่ากบนั่ง) และ froggystyle (สไตล์กบ)
ผู้หญิงสามารถหันหน้าไปข้างหน้า
หรือไปข้างหลัง
ดูเพิ่ม

สถานีย่อยแพทยศาสตร์
กอปนิค – เป็นกลุ่มวัฒนธรรมย่อยที่มีพฤติกรรมนั่งยอง ๆ ซึ่งเชื่อว่าเรียนรู้มาจากวัฒนธรรมเรือนจำของรัสเซีย เพื่อหลีกเลี่ยงการนั่งบนพื้นที่เย็น
แหล่งข้อมูลอื่น

Zhang, Sarah (2018-03-16). "Why Can't Everyone Do the 'Asian Squat'?". The Atlantic. เก็บจากแหล่งเดิมเมื่อ 2018-03-16. สืบค้นเมื่อ 2024-11-01.
การนั่งยอง ๆ ของเด็กกอปนิคที่เรียกว่า การนั่งยอง ๆ แบบสลาฟ (slav squat)
นักเรียนนายร้อยนาวิกโยธินสหรัฐ กำลังย่อตัวเพื่อออกกำลัง
ท่าโยคะ "มาลาสนะ"
ส้นเท้าของหญิงชาวยุโรปคนนี้ยกขึ้นจากพื้นเมื่อนั่งยอง ๆ
คนผิวขาวมักจะงอปลายเท้าเมื่อคุกเข่าหรือนั่งยอง ๆ ชาวเอเชียตะวันออกมักจะวางเท้าราบกับพื้น
เทพธิดาผ่าโลกมิติแห่งเกม

| เทพธิดาผ่าโลกมิติแห่งเกม |
| --- | --- |
ประเภท: RPG
ผู้พัฒนา: Idea Factory Compile Heart Felistella (PS Vita)
ระบบปฏิบัติการ: เพลย์สเตชัน 3 เพลย์สเตชันวิต้า เพลย์สเตชัน 4 ไมโครซอฟท์ วินโดวส์
วางจำหน่ายครั้งแรก: Hyperdimension Neptunia 19 สิงหาคม 2010
จำหน่ายครั้งล่าสุด: Nep-Nep Connect: Chaos Chanpuru 7 มิถุนายน 2017
เทพธิดาผ่าโลกมิติแห่งเกม (ญี่ปุ่น: 超次元ゲイム ネプテューヌ; โรมาจิ: Chōjigen Geimu Neputyūnu) หรือ ไฮเปอร์ไดเมนชันเนปจูเนีย (Hyperdimension Neptunia) คือชุดวิดีโอเกมที่สร้างโดย Idea Factory และ Compile Heart โดยวิดีโอเกมแรกของชุดนี้ได้เปิดตัวครั้งแรกเมื่อ 19 สิงหาคม 2010 โดยมีชื่อว่า Hyperdimension Neptunia ในเครื่องเล่นเกม เพลย์สเตชัน 3
ในปี ค.ศ. 2013 ชุดวิดีโอเกมชุดนี้ได้ถูกดัดแปลงเป็นอนิเมะ โดยมีชื่อว่า เทพธิดาผ่าโลกมิติแห่งเกม: The Animation ซึ่งได้ฉายในช่วงวันที่ 12 กรกฎาคม - 27 สิงหาคม โดยสตูดิโอเดวิดโปรดักชัน
เกมทั้งหมด > ชุดหลัก

Hyperdimension Neptunia
Hyperdimension Neptunia Mk2
Hyperdimension Neptunia Victory
Megadimension Neptunia VII
เกมทั้งหมด > สปินออฟ

Hyperdimension Neptunia: Producing Perfection
Hyperdevotion Noire: Goddess Black Heart
Hyperdimension Neptunia U: Action Unleashed
MegaTagmension Blanc + Neptune VS Zombies
Superdimension Neptune vs Sega Hard Girls
Cyberdimension Neptunia: 4 Goddesses Online
Nep-Nep Connect: Chaos Chanpuru
เกมทั้งหมด > รีเมค

Hyperdimension Neptunia Re;Birth 1
Hyperdimension Neptunia Re;Birth 2: Sisters Generation
Hyperdimension Neptunia Re;Birth 3: V Generation
| ด ค กเดวิดโปรดักชัน |
| --- | --- |
ซีรีส์โทรทัศน์:  Ristorante Paradiso (2009)  Tatakau Shisho: The Book of Bantorra (2009–2010)  เลเวล อี (2011)  Ben-To (2011)  คุณหนูปากร้าย x จิ้งจอกปีศาจ (2012)  โจโจ้ ล่าข้ามศตวรรษ (2012–2013)  เทพธิดาผ่าโลกมิติแห่งเกม (2013)  โจโจ้ ล่าข้ามศตวรรษ: นักรบประกายดาว (2014–2015)  โจโจ้ ล่าข้ามศตวรรษ: เพชรแท้ไม่มีวันสลาย (2016)  Monster Hunter Stories: Ride On (2016–2018)  ซากุราดะ รีเซ็ต ภารกิจฆ่าเวลา (2017)  กัปตันซึบาสะ (2018–2019)  เซลล์ขยันพันธุ์เดือด (2018–2021)  โจโจ้ ล่าข้ามศตวรรษ: สายลมทองคำ (2018–2019)  หน่วยผจญคนไฟลุก (2019–2020)  เอนเซมเบิ้ล สตาร์ (2019)  Strike Witches: The Road to Berlin (2020)  2.43 พิชิตฝันชมรมวอลเลย์ชายเซอิน (2021)  ลามู ทรามวัยจากต่างดาว (2022–2023)  อันเดด อันลัค (2023) 
OVA/ONA:  Dogs: Stray Dogs Howling in the Dark (2009)  คุณหนูปากร้าย x จิ้งจอกปีศาจ (2012)  เทพธิดาผ่าโลกมิติแห่งเกม (2013)  Planetarian: The Reverie of a Little Planet (2016)  คิชิเบะ โรฮัง ไม่เคลื่อนไหว (2017–2019)  โจโจ้ ล่าข้ามศตวรรษ: สโตนโอเชียน (2021)  สปริกกัน (2022) 
ภาพยนตร์:  Planetarian: Storyteller of the Stars (2016)  เซลล์ขยันพันธุ์เดือด (2020)  มาโยยกะ มหัศจรรย์บ้านริมผา (2021)  เอนเซมเบิ้ล สตาร์!! โรดทูโชว์!! (2022) 
 หมวดหมู่
มหาวิทยาลัยมินนิโซตา

ตรามหาวิทยาลัย
พิพิธภัณฑ์ศิลปะไวส์แมน ในมหาวิทยาลัย
มหาวิทยาลัยมินนิโซตา ทวินซิตีส์ (University of Minnesota, Twin Cities) เป็นมหาวิทยาลัยรัฐในสหรัฐอเมริกา ก่อตั้งในปี พ.ศ. 2394 (ค.ศ. 1851) โดยมีแคมปัสอยู่ในสองเมืองที่ติดกัน คือเมืองเซนต์พอล และมินนิแอโพลิสในรัฐมินนิโซตา ซึ่งเป็นที่มาของชื่อทวินซิตีส์ โดยมีรถโดยสารรับส่งนักศึกษาของมหาวิทยาลัยระหว่างสองแคมปัส ในปัจจุบัน (ปี พ.ศ. 2548 เทอมฤดูใบไม้ร่วง) มหาวิทยาลัยมินนิโซตามีนักศึกษา 51,175 คน มากเป็นอันดับ 2 ของประเทศ รองลงมาจากมหาวิทยาลัยแอริโซนาสเตต
มหาวิทยาลัยมินนิโซตามีชื่อเสียงในด้านวิชาการหลายด้าน รวมถึงด้านวิศวกรรมศาสตร์ ซึ่งคณะวิศวกรรมเคมี ได้ถูกจัดเป็นอันดับ 1 ของสหรัฐอเมริกาโดยนิตยสารยูเอสนิวส์ นอกจากนี้ยังมีวิศวกรรมเครื่องกลที่อยู่อันดับที่ 8 และคณะอื่นที่ติดอันดับต้น ๆ ของประเทศ ได้แก่ ภูมิศาสตร์ จิตวิทยา เศรษฐศาสตร์ และบริหารธุรกิจ (เอ็มบีเอ) ในด้านกีฬามหาวิทยาลัยอยู่ในกลุ่มบิ๊กเทน
บุคคลที่มีชื่อเสียงจากมหาวิทยาลัยมินนิโซตา

บ็อบ ดีแลน (Bob Dylan) นักดนตรีชาวอเมริกัน
ยานนี (Yanni) คีตกวี นักเปียโน และนักคีย์บอร์ด ชาวกรีก
ริก แฟลร์ (Ric Flair) นักมวยปล้ำที่มีสถิติชนะเลิศสูงสุด
บุคคลที่มีชื่อเสียงจากมหาวิทยาลัยมินนิโซตา > ชาวไทย

ศาสตราจารย์ ดร. สวัสดิ์ ตันตระรัตน์ ภาคีสมาชิก สำนักวิทยาศาสตร์ ราชบัณฑิตยสถาน และผู้อำนวยการสถาบันเทคโนโลยีนานาชาติสิรินธร มหาวิทยาลัยธรรมศาสตร์
ศาสตราจารย์ ดร.วิจิตร ศรีสอ้าน รัฐมนตรีว่าการกระทรวงศึกษาธิการ
รองศาสตราจารย์ ดร.ทองอินทร์ วงศ์โสธร ที่ปรึกษารัฐมนตรีว่าการกระทรวงศึกษาธิการ และอดีตอธิการบดีมหาวิทยาลัยสุโขทัยธรรมาธิราช
แหล่งข้อมูลอื่น

เว็บไซต์มหาวิทยาลัยมินนิโซตา
สมาคมนักเรียนไทยในมหาวิทยาลัยมินนิโซตา เก็บถาวร 2006-05-04 ที่ เวย์แบ็กแมชชีน